ডিমা হাচাওৰ বিভিন্ন প্ৰান্তৰ মহিলা সকল একত্ৰিত হৈ আজি দিছপুৰ লাষ্টগেটত এক অৱস্থান ধৰ্মঘট কাৰ্য্যসূচী ৰূপায়ন কৰে। কিছুদিন আগতে মাইবঙত ৰে ’ ল অৱৰোধ কৰোতে মিথুন ডিবৰাগেডে আৰু প্ৰবন্ত হাকমাওচা নামৰ দুজন যুৱক প্ৰতিবাদকাৰী আৰক্ষীৰ নিৰ্বিচাৰ গুলীচালনাত নিহত হোৱাৰ লগতে আন কেইবাজনো লোক গুৰুতৰভাৱে আহত হৈছিল। এই ঘটনাৰ প্ৰতিবাদত আজি ডিমা হাচাওৰ মহিলাসকলে বিধানসভাৰ বাজেট অধিৱেশন চলি থকাৰ সময়তে গুৱাহাটীলৈ আহি অৱস্থান ধৰ্মঘট কাৰ্য্যসূচী ৰূপায়ন কৰে। মহিলা সকলৰ হৈ ৰূপালী লাংথাচাই নৰ্থ ইষ্ট নাওৰ আগত কয়, ‘ ’ মাইবঙ কাণ্ডৰ সৈতে জড়িত আৰক্ষী বিষয়া তথা উপায়ুক্তৰ ওপৰত ন্যায়িক তদন্ত হ ’ ব লাগে। ”